Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruhin vuoro.
Jumalan Sana on johdonmukaista.
Messiaan kirjeissä seitsemälle seurakunnalle -
on paljon johdonmukaisia seikkoja.
Aluksi Messias aina ilmoittaa itseään.
Joka kirjeen lopussa puhutaan voittamisesta.
Meidät on kutsuttu voittajiksi.
Löydämme voiton, kun riipumme kiinni Messiaassa.
Puhuimme siitä jo viimeksi, mutta nyt haluan korostaa, -
ettemme Messiaaseen turvautuessamme turvaudu vain -
johonkin rabbiin, opettajaan, guruun, profeettaan -
tai hengelliseen johtajaan.
Tänään tutkimme Messiaan identiteettiä lisää.
Avataan Ilmestyskirjasta luku 2 ja jae 18.
Joka kirjeen alussa Messias kertoo seurakunnan johtajalle -
jotain itsestään. Niin tämänkin kirjeen alussa.
"Ja Tyatiran seurakunnan enkelille [johtajalle] kirjoita: -
'Näin sanoo Jumalan Poika...'"
Termi "Jumalan Poika" kertoo Messiaan alkuperästä.
Termi "poika" puhuu ensinnäkin siitä, että Messias oli palvelija.
Hän palvelee Jumalaa, jotta tämän tahto tapahtuisi.
Termi Jumalan Poika tarkoittaa myös perillistä.
Messias perii kaiken, mikä kuuluu Jumalalle.
Puhuimme siitä Daniel 7:13-14:n yhteydessä.
Eli tämä sanankohta kertoo siitä, että Messias on täysi Jumala.
Hän on Jumala meidän kanssamme.
Jae 18: -
"'Näin sanoo Jumalan Poika, jolla on silmät niinkuin tulen liekki -
ja jonka jalat ovat niin kuin kiiltävä vaski..."
Messias on Jumala. Sen lisäksi hänen silmänsä ovat kuin tulen liekit.
Tulen tarkoitus on puhdistaa.
Kun hän katsoo sinua, hän näkee sinusta kaiken.
Silloin tiedämme, mitä meidän tulee panna pois elämästämme.
Tässä puhutaan myös kiiltävästä vaskesta.
Tuolloin vaskesta eli pronssista tehtiin koriste-esineitä.
Se oli metalli, josta taottiin jotain kaunista.
Tässä kohdassa yritetään sanoa kaksi asiaa.
Tulta hohtavien silmien tarkoitus on poistaa elämästämme asiat, -
jotka estävät meitä tulemasta sellaisiksi, kuin Jumala on tarkoittanut
Pronssi mainitaan siksi, että sitä käytettiin koristeluun.
Me olemme Messiaan työmaa.
Hän muovaa meitä ilmentämään Jumalan kauneutta ja ominaisuuksia.
Silloin ihmiset näkevät, mitä Jumala on meissä tehnyt, -
ja ylistävät häntä siitä.
Kerrottuaan, kuka hän on, Messias arvioi meitä.
"Minä tiedän sinun tekosi ja rakkautesi ja uskosi ja palveluksesi -
ja kärsivällisyytesi -
ja että sinun viimeiset tekosi ovat useammat kuin ensimmäiset."
Messias sanoo Tyatiran seurakunnalle aluksi myönteisiä asioita.
He kasvavat, ja Jumalan työ menee heissä eteenpäin.
Mutta on myös ongelmia. Jae 20: "Mutta se minulla on sinua vastaan, -
että sinä suvaitset tuota naista, Iisebeliä..."
Hepreaksi Iisebel on Iizevel.
Ii tässä tapauksessa tarkoittaa samaa kuin eize, eli "mikä".
Zevel tarkoittaa jätettä.
Iisebel oli nainen, joka pisti silmään pahojen joukosta.
Termi zevel, jätteet, puhuu siitä, minkä Jumala on hylännyt.
Mutta Tyatiran seurakunta suvaitsi Iisebeliä, -
jolloin se joutui tekemisiin saastan kanssa.
"Mutta se minulla on sinua vastaan, -
että sinä suvaitset tuota naista, Iisebeliä, -
joka sanoo itseään profeetaksi..."
Se, että hän kutsuu itseään profeetaksi, ei tarkoita sitä, -
että hän olisi profeetta.
Ihminen voi teeskennellä olevansa jotain muuta kuin on.
Monissa sanankohdissa meitä kehotetaan -
on erottaa, mikä on mitäkin, ja koetella, -
ovatko hänen puheensa Sanan mukaisia.
"...sinä suvaitset tuota naista, Iisebeliä, -
joka sanoo itseään profeetaksi ja opettaa -
ja eksyttää minun palvelijoitani harjoittamaan haureutta -
ja syömään epäjumalille uhrattua."
Ilmestyskirjassa on jo aiemmin puhuttu epäjumalista ja haureudesta -
mutta päinvastaisessa järjestyksessä kuin tässä.
Sielunvihollinen ei ole aina kovin luova.
Hän toistaa samoja asioita, joskus päinvastaisessa järjestyksessä.
Meidän uskovien tulisi erottaa, mitkä ovat sielunvihollisen tekoja.
Sillä ei ole mielikuvitusta, vaan se toistaa samaa yhä uudelleen.
Mutta on arvoitus, miten se pystyy niin paljon vaikuttamaan Jumalan omiin.
Esimerkiksi 4. Mooseksen kirjasta huomaa, -
että israelilaiset lankeavat samaan epäjumalanpalvelukseen aina vaan.
Israel ei opi läksyään.
Nyt myös Tyatiran seurakuntaa varotetaan epäjumalanpalveluksesta.
Ilm. 2:22: -
"Ja minä olen antanut hänelle aikaa parannuksen tekoon, -
mutta hän ei tahdo parannusta tehdä..."
On ihmisiä, jotka eivät tahdo tehdä parannusta silloinkaan, -
kun Jumala antaa heille synnintunnon Sanansa vastaisista asioista.
Uskovat taas suostuvat tekemään parannusta.
Haluan kertoa tärkeästä hengellisestä periaatteesta: -
Monet tulevat uskoon, koska ovat kyllästyneitä syntiin.
Armo ei perustu meidän suorituksiimme.
Teot ovat tärkeitä, mutta pelastus ei riipu niistä.
Jotkut väittävät, että annan ihmisille luvan tehdä syntiä. En anna.
Ihmiset ovat tulleet uskoon siksi, että he haluavat hylätä synnin.
Kun uskovaa kutsutaan parannuksen tekoon, hän tekee niin välittömästi.
He vastaavat kutsuun myönteisesti.
Mutta katsotaan jakeesta 21, mitä Iisebel tekee: -
"Ja minä olen antanut hänelle aikaa parannuksen tekoon, -
mutta hän ei tahdo parannusta tehdä eikä luopua haureudestaan."
Kyseessä on hengellinen haureus.
"Katso, minä syöksen hänet tautivuoteeseen, -
ja ne, jotka hänen kanssaan tekevät huorin, -
minä syöksen suureen ahdistukseen..."
Tämä jae on täynnä viisautta.
Ensinnäkin Iisebel syöstään haureutensa vuoteeseen.
Joudumme tappiolle oman syntimme vuoksi.
Joskus Jumala sallii synnin voittavan meidät.
Lopuksi Iisebel syöstään suureen ahdistukseen.
Termi "suuri ahdistus" on tärkeä.
Danielin kirja opettaa, että 7 viimeistä vuotta kutsutaan lopun ajoiksi.
Se jakaantuu kahdeksi 3,5 vuoden tai 42 kuukauden ajanjaksoksi.
Ensimmäisellä jaksolla tapahtuu vainoja.
Vainot tapahtuvat suureksi osaksi sielunvihollisen aloitteesta.
Ilm. 6:ssa kerrotaan uskovien vainoista, -
mikä on ahdistuksen ensimmäinen jakso.
Toista ahdistuksen jaksoa kutsutaan suureksi ahdistukseksi.
Tyatiralle sanotaan: "Jos et tee parannusta, et ole oikeasti uskossa.
Siksi joudut ahdistuksen toiseen jaksoon, suureen ahdistukseen.
"...jos eivät tee parannusta ja luovu hänen teoistansa; -
ja hänen lapsensa minä tappamalla tapan, -
ja kaikki seurakunnat saavat tuntea, että minä olen se, joka tutkin..."
Siinä sana "tutkia" merkitsee tuossa yksityiskohtaista tarkastelua.
"...minä olen se, joka tutkin munaskuut ja sydämet..."
Siinä käytetään hepreankielistä sanontaa.
Juutalaisten pyhien mukaan -
kehon eri elimillä on myös hengellinen merkitys.
Munaskuut eli munuaiset tarkoittavat juutalaisuudessa -
merkitsevät ihmisen sisimpiä ajatuksia, -
myös alitajuisia ajatuksia, joita ihminen ei edes tiedosta.
Jumala tutkii ihmisestä salatuimmatkin asiat.
Siksi jakeen 23 alussa sanotaan: -
"Minä surmaan kuolemalla..." (Kr.) Siinä tarkoitetaan ikuista kuolemaa.
"Hänen lapsensa eli seuraajansa minä tapan ikuisella kuolemalla, -
jotta kaikki seurakunnat saavat tuntea, -
että minä olen se, joka tutkin kaikki sisimmän ajatukset, -
ja minä annan teille kullekin tekojenne mukaan."
Sanassa opetetaan, ettei Jumala katso ihmiseen.
Hän tuomitsee ihmisen olemuksen kaikki puolet.
Lisäksi hän saattaa tuomionsa ihmisten tietoon.
Kun ihmiset seisovat Jumalan edessä, -
ne, jotka eivät ole ottaneet vastaan evankeliumia -
eivätkä tehneet parannusta ja torjuvat Jumalan työn elämästään, -
myöntävät kapinoineensa Jumalaa vastaan.
Joku kysyi, lähettääkö Jumala ihmisen ikuiseen kadotukseen.
Jos joku joutuu tuliseen järveen, hän tietää syyn.
Hän oli kapinoinut Jumalan pelastussuunnitelmaa kohtaan.
Jumala sanoi profeetta Hesekielille, -
että hän haluaa kaikkien kääntyvän pois synnistä ja pelastuvan.
Jumala on halukas vanhurskauttamaan kaikki.
Parannuksen teko on Jumalan työhön suostumista elämässämme.
Kapinallisuus on sitä, ettei ihminen käänny pois synnistä.
Hän sanoo: "En ota vastaan Jumalan suunnitelmia elämääni."
Entä jos joku ei ole kuullut pelastussanomaa?
Roomalaiskirjeessä sanotaan, -
että katsoessaan Jumalan tekoja luomakunnassa, -
hän näkee Jumalan olevan järjestyksen Jumala.
Ihmiset näkevät myös luomakunnan muuttuvan.
Heidän tulisi etsiä muutoksen alkuunpanijaa -
löytääkseen muutoksen omaan elämäänsä.
Siksi jakeessa 23 lukee: -
"...ja minä annan teille kullekin tekojenne mukaan.
Mutta teille muille Tyatirassa oleville...minä sanon..."
Tyatirassa oli vaikea asua.
Monet lähtivät. Tässä puhutaan niille, jotka olivat kestäviä ja jäivät.
He ymmärsivät, -
että Jumala halusi käyttää heitä siellä.
Siksi, jos tahdomme kasvaa Jumalan tarkoituksen mukaisiksi ihmisiksi, -
emme pakene vaikeista olosuhteista.
Jumala sanoo joka seurakunnalle: "Sille, joka voittaa..."
Hän toimii voittajien kohdalla tietyllä tavalla.
Vain pysymällä Jumalan voitossa -
näemme, miten suuresti hän muuttaa elämäämme.
"Mutta teille muille Tyatirassa oleville, -
kaikille, joilla ei ole tätä oppia..."
"Tässä opissa" on kyse oman tahdon mukaan kulkemisesta.
Ihminen tahtoo tulla siksi, miksi itse haluaa.
Ihminen on niin kiinni omissa tavoitteissaan ja suunnitelmissaan, -
etteivät he tahdo kuulla Jumalan mieltä.
Seurakunnille kirjoitetut kirjeet ilmaisevat -
Jumalan halun kommunikoida omiensa kanssa.
Kirjeitä oli seitsemän, joka on täydellisyyden luku.
Hän haluaa kommunikoida täydellisesti, -
jotta kuulisimme ja vastaisimme hänelle.
Jumala sanoo omilleen kaikissa näissä kirjeissä, -
mitä heidän pitää tehdä ja miten reagoida.
Lähestymme luvun 2 loppua.
Luvussa 3 on lisää kirjeitä seurakunnille.
Jotkut luulevat, -
ettei luvun 3 jälkeisiä lukuja ole tarkoitettu uskoville.
Siihen loppuu Ilmestyskirjan sanoma uskoville.
Luvusta 4 eteenpäin Ilmestyskirja on tarkoitettu muille. Ei niin.
Koko Ilmestyskirja on tarkoitettu uskoville, Herran seurakunnalle.
Kirjeissä Herra kertoo omilleen, mitä heidän tarvitsee tietää -
voidakseen olla voittajia hyvin vaikeissa olosuhteissa.
Eikä kirjettä Tyatiralle ole tarkoitettu vain heille -
vaan kaikille seurakunnille.
Jae 24: -
"...kaikille, joilla ei ole tätä oppia, -
teille, jotka ette ole tulleet tuntemaan...saatanan syvyyksiä..."
Siinä puhutaan tietystä ihmisryhmästä, -
ei valeuskovista, joista seurakunta puhdistetaan.
Heitä ovat ne, jotka noudattavat oppia oman tien kulkemisesta.
He ovat Iisebelin tyyppisiä ihmisiä, jotka eivät tahdo tehdä parannusta.
He tahtovat vain tyydyttää ruokahaluaan ja seksuaalisuuttaan -
omien mieltymystensä mukaan.
Siinä puhutaan myös niistä, jotka eivät tunne saatanan syvyyksiä.
Nämä ihmiset olivat alkaneet kokea vihollisen vaikutusta elämässään.
Vihollinen jakaa osinkoja - jonkin aikaa.
Ihminen kokee vihollisen vaikutusta ja tahtoo sitä yhä enemmän.
Kun pääsemme Ilmestyskirjan loppuun, -
siellä puhutaan tuhatvuotisen valtakunnan päätöksestä.
Luvut kymmenen, sata ja tuhat puhuvat loppuun saattamisesta, -
kokonaisuudesta.
Tuhatvuotinen valtakunta on oikeuden ja vanhurskauden valtakunta, -
jossa Messias itse hallitsee rauta- valtikalla Jumalan käskyjen mukaan.
Eli syntyy valtakunta, -
jossa Jumalan vanhurskaus ja oikeus vallitsevat tuhannen vuoden ajan.
Sielunvihollinen on tuolloin sidottuna.
Tuhatvuotisen valtakunnan lopussa vihollinen vapautetaan.
Se lähtee houkuttelemaan ihmisiä, jotka syntyivät tuona aikana.
Tuhatvuotisen valtakunnan alussa kaikki ovat uskossa.
Osa heistä kykenee synnyttämään lapsia.
Tuhatvuotisen valtakunnan aikana syntyneiden ihmisten -
täytyy päättää, haluavatko he kuulua Jumalan valtakuntaan vai eivät.
Sana kertoo, että monet kieltäytyvät oikeudesta ja vanhurskaudesta -
ja suostuvat sielunvihollisen houkutteluun.
He tahtovat syöstä vanhurskaan Kuninkaan vallasta.
He eivät tahdo olla vanhurskauden, oikeuden ja rauhan valtakunnassa, -
jotka heijastavat Jumalan kirkkautta.
Jakeessa 24 viitataan niihin, jotka tietävät totuuden mutta torjuvat sen.
He tahtovat mieluummin "saatanan syvyyksiä".
Sielunvihollinen on sidottuna tulisessa järvessä tuhat vuotta.
Vihollinen ei kuitenkaan opi mitään eikä lakkaa kapinoimasta.
Heti vapauduttuaan se alkaa sotia Jumalan tarkoitusperiä vastaan.
Ne, jotka eivät ole tunteneet "saatanan syvyyksiä", -
eivät ole vastanneet myönteisesti viholliselle vaan Jumalalle.
Heille Messias sanoo: -
"...en minä pane teidän päällenne muuta kuormaa..."
Niille, jotka vastaavat Jumalalle myönteisesti ja tekevät parannuksen, -
hän sanoo: "Jatkakaa vain samaan tapaan."
Jae 25: "...pitäkää vain, mitä teillä on, siihen asti kuin minä tulen.
Ja joka voittaa..."
Itse emme voi voittaa.
Voitamme Pyhän Hengen työn ja voiman avulla, -
kun elämme Sanaa todeksi.
Jae 26: -
"Ja joka voittaa ja loppuun asti ottaa minun teoistani vaarin, -
sille minä annan vallan hallita pakanoita..."
Näin Jumala meitä valmistaa.
Tällä hetkellä Jumala tarkastelee elämäämme.
Hänen pitää päättää, -
miten paljon käskyvaltaa hän meille antaa tuhatvuotisessa valtakunnassa.
Meidät on kutsuttu hallitsemaan hänen kanssaan sen perusteella, -
miten nyt elämme.
Olemmeko luotettavia ja uskollisia? Elänkö hänen opetuksensa mukaan?
Hän sanoo niille, jotka eivät kannata Iisebelin oppia -
eivätkä ole maistaneet "saatanan syvyyksiä", -
Heille "minä annan vallan hallita pakanoita, -
ja hän on kaitseva heitä rautaisella valtikalla..."
Sitten hän puhuu savenvalajan valmistamista astioista.
Jos savenvalaja ei pidä tekemästään astiasta, hän rikkoo sen palasiksi.
Siitä ei tullut hänen tarkoituksensa mukainen.
Tässä puhutaan samasta asiasta.
Jos emme ole uskollisia, voiko Jumala antaa meille voimaa ja arvovaltaa?
Hän antaa luotettaville rautavaltikan, -
että voimme tuhota hänen tahtonsa vastaiset asiat.
"...niinkuin saviastiat heidät särjetään -
niinkuin minäkin sen vallan Isältäni sain -
ja minä annan hänelle kointähden."
Hän antaa meille aamutähden, joka tarkoittaa johdatusta.
"Jolla on korva, se kuulkoon, mitä Henki seurakunnille sanoo."
Tämä on läpitunkeva sanoma uskoville.
Meidät on kutsuttu muuttumaan. Silloin saamme Jumalalta vallan.
Ensi viikolla tutkimme Ilmestyskirjan lukua 3.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen